Kuriste

Kuriste on Hiiumaal Hiiumaa vallas asuv küla. Enne Eesti omavalitsuste haldusreformi 2017. aastal kuulus küla Käina valda.

Kuriste piirneb põhjas ja läänes Taterma, edelas Ligema, lõunas Muda küla ja idas Aadma külaga.

Nimi
Esimest korda mainiti kohanime 1712, kui nimetati talunikku Kurisoo Martt. 1726 elas Agapäe vakuses talunik Kurriste Marti Peter. 1727 nimetati juba Kurristo küla ja 1850 Kurriste küla.

Külanimi tuleb sõnast kurisu.

Loodus
Küla lõunaosa piirneb Jausa ojaga. Küla lähistel asub Kurisoo karstiala.

Elanike arv

Ajalugu
Küla asus algselt Käina kihelkonnas, hiljem Emmaste kihelkonnas ja kuulus Emmaste mõisa alla.

1977–1997 oli Kuriste küla halduslikult Taterma küla osa. Minevikus on Kuriste küla või selle osa nimetatud ka Kelmikülaks.

Taristu
Küla keskosa läbib Käina–Ühtri–Aadma–Kuriste tee.

Kultuur
Kuriste Jumalasünnitaja Sündimise kirik ja Kuriste Haridusselts asuvad Taterma külas.

Viited

Emmaste kihelkond
Hiiumaa valla külad